Wêreldrenosterdag gevier | Maroela Media
Dis vandag Wêreldrenosterdag, en vanjaar se tema is Vyf renosterspesies vir altyd! Wêreldrenosterdag word van 2010 af jaarliks gevier om die publiek bewus te maak van die lot van renosters wat deur stropers afgemaai word.
Suid-Afrika, wat nou die grootste bevolkings van die swart- en witrenosters huisves, word toenemend deur stropersindikate geteiken. In 2007 is slegs 13 renosters in die land gestroop, in 2008 was dit 83, in 2009 was dit 122, 2010 se syfer was 333 en verlede jaar was dit 448. Vanjaar is teen 3 September 373 renosters gestroop, waarvan 241 in die Krugerwildtuin.